text: Sønderjyske klarede uafgjort mod Randers 
  06 december 2014 kl. 06.10
  Sønderjyske fik, hvad holdet kom efter, da det fredag aften spillede 0-0 ude mod Randers FC.
  Kun to hold havde inden fredagens superligakamp formået at få point med hjem fra Randers.
  Målt på spil og chancer kunne den statistik sagtens have været fortsat ind i det nye år, men Sønderjyske fik 0-0 med hjem.
  Fra sin plads på sidelinjen må det have løbet koldt ned ad ryggen flere gange på Sønderjyske-træneren, når Randers-spillerne kom nærmere og nærmere scoringen.
  Det ene point lunede dog mere end rigeligt.
  - Inden kampen havde jeg nok solgt den for et enkelt point. Nu er jeg ovenud lykkelig for, at det lykkedes. Vi var rigtig meget på hælene i dag, siger Søndergaard.
  Blandt Sønderjyske-spillerne var der heller ikke megen jubel over spillet.
  - Vi var pivringe. I første halvleg var der nærmest kun et hold på banen. Vi er meget glade for det ene point, specielt fordi vi var så heldige med det, siger anfører Niels Lodberg.
  Lars Søndergaard: &quot;Randers gjorde ondt på os i dag, men heldigvis fik vi hvad vi kom efter!&quot; #rfcsje #sldk
  
  100 kampe har de været igennem for SønderjyskE.Kampen blev fejret med et tyvstjålet point!Ferien… http://t.co/tsHQg09G8M
  
  